Лице в лице (филм)

„Лице в лице“ (хрватски: Licem u lice) – југословенски филм од 1963 година, во режија на Бранко Бауер. Главните улоги ги толкуваат: Илија Џувалековски, Владимир Поповиќ, Хусеин Чокиќ, Милан Срдоч, Борис Дворник и Божидарка Фрајт. Ова е еден од првите југословенски политички ангажирани филмови во кои се зборува за неправилностите во тогашното општество. Поради тоа, некои филмски критичари го поздравиле како пресвртна точка во југословенската кинематографија и како предвесник на подоцнежнито црн бран. На Пулскиот филмски фестивал, филмот освоил „Златна арена“ за најдобар филм и за режија, како и наградата на публиката, „Елен“.HRT, Licem u lice, hrvatski film (1963.)  (пристапено на 3.12.2022)

Синопсис
Во едно градежно претпријатие се одржува партиски состанок на кој се разгледува случајот на работникот Милун (го игра Чокиќ) кој се побунил против неколку сомнителни одлуки на директорот (го игра Џувалековски), неговиот поранешен воен другар. Состанокот е закажен врз основа на анонимно писмо кое пристигнало во комитетот на партијата, а во кое се посочуваат лошата состојба во претпријатието, влошените меѓучовечки односи и неправилностите во поделбата на становите. Состанокот трае до доцна во ноќта и тогаш директорот почнува да размислува да поднесе оставка, гледајќи дека неговиот збор не може да биде последен...

 Наводи 

Категорија:Југословенски филмови
Категорија:Хрватски филмови
Категорија:Филмови на хрватски јазик
Категорија:Филмови на српскохрватски јазик
Категорија:Филмови од 1963 година
Категорија:Филмови на Бранко Бауер
Категорија:Филмови со Владимир Поповиќ
Категорија:Филмови со Хусеин Чокиќ
Категорија:Филмови со Борис Дворник
Категорија:Филмови со Милан Срдоч
Категорија:Филмови со Божидарка Фрајт
Категорија:Филмови со Илија Џувалековски